AksaraLLM/aksara-bahasa-daerah-v1 huggingface dataset:
The Cure nyaéta grup musik anu dibentuk di Sussex, Inggris taun 1976 ku Robert Smith (vokal/ gitar), Michael Dempsey (bass), dan Laurence 'Lol' Tolhurst (drum). Grup musik anu ngaran awalna Easy Cure ieu téh ngaluarkeun album pertamana taun 1979 kalayan judul THREE IMAGINARY BOYS anu meunang pujian ti para kritikus Inggris.

The Cure ngahijikeun aliran musik Punk Rock, Gothic, jeung New Wave. Dina album kaduana SEVENTEEN SECONDS, The Cuure mulai ngasupkeun keyboard kana musik-musikna. Posisi keyboardis dieusi ku Mathieu Hartley. Ieu hal nyababkeun The Cure leuwihdipuji ku kalangan pérs Inggris. Rumpaka-rumpaka laguna loba anu eusina peunggas harepan ditambah gaya vokal jeung dandananna anu has nyieun kesan sorangan nalika The Cure manggung. The Cure geus sababaraha kali gonta-ganti personil. Personil nu ayeuna nyaéta Robert Smith, Porl Thompson, Simon Gallup, dan Jason Cooper.

Diskografi
Album Three Imaginary Boys dirilis taun 1979, diteruskeun ku album Boys Don't Cry 1979 terus dirilis deui taun 1980, Jumping Someone's Else Train ditaun 1979. Di Taun 1980 dirilis album A Forest, jeung Seventeen Seconds. Taun 1981, The Cure ngarilis album Primary, Faith, Happily Ever After, jeung Cahrlotte's Sometimes. Taun1982 dirilis album Pornography, The Hanging Garden, jeung Let's go To Bed. DIna taun 1983, The Cure ngarilis album The Walk, The Lovecats, jeung The Whispers.

Référénsi

Grup musik
Grup musik ti Inggris
Jandéla nyaéta liang dina dingding hiji wanguan pikeun narima cahaya jeung hawa, biasana ditutupan ku bingkéy atawa beubeur anu eusina mangrupa sababaraha bahan transparan, kayaning kaca jeung bisa dibuka jeung ditutup sakahayang.

Réferénsi

Wangunan
Imah
Arsitéktur
Panu atawa hapur (dikenal dina istilah médis Tinea versicolor) nyaéta panyakit infeksi ku jamur dina kulit anu nyababkeun titik bodas atawa coklat ngora dina kulit,atawa ngaran lain panyakit panu nyaéta Tinea Versikolor . 
Panyakit panu disababkeun ku jamur Pytirosporum orbiculare Jamur ieu mangrupa bagéan ti flora normal dina kulit manusa sarta ngan nyababkeun gangguan dina kaayaan-kaayaan tertentu.. Panyakit panu jarang teu  nyababkeun nyeri atawa arateul, tapi nyababakeun titik-titik  bodas atawa coklat dina kulit.

Cara ngarah teu kena panyakit panu
Rajin Mandi tur ngagunakeun sabun anu aya bahan antiseptikna sacara rutin, sapoe 2 kali . Hal éta pikeun ngaleungit kesang anu nempel kana awak,salain ngaleungitkeun bau haseum tina kesang 
Ulah ngagunakeun pakéan atawa anduk silih genti jeung batur, ku sabab , panu mangrupa panyakit anu gancang nular kana pakéan.

Cara ngobatan Panu
Bersihkeun bagéan awak anu aya panuan.
Oleskeun obat jamur anu aman lakukeun sababaraha poé .
Sawatara urang ngobatan panu ku cara tradisional, nyaéta gosokeun laja ka bagéan awak anu aya panuan , 2 kali sapoe salila saminggu.
Lamun panuna geus nyebar kasakabéh awak, alusna pariksakeun ka dokter .

Referensi

Panyakit kulit
Buryatia nyaéta ngaran Subjék Féderal Rusia. Subjék ieu miboga luas wewengkon 351.300 km². Populasi di républik ieu nyaéta 981.238 jiwa (2002). Kalawan kapadetan 2,8 jiwa/km². Ibu kotana nyaéta Ulan-Ude.

Sajarah 
Buryatia dijajah kahiji kalina dina taun 1600 pikeun kamakmuran, emas, jeung tambang lian. Dina 1923, Buryat-Mongol ASSR diwangun minangka hasil panggabungan Buryat-Mongol jeung Mongol-Buryat Oblasts. Dina 1937, Aga Buryatia jeung Ust-Orda Buryatia dipeupeus ti Buryat-Mongolian ASSR jeung digabung sareng Chita jeung Irkutsk Oblasts, tumurut. Saliaan ti éta, Distrik Olkhonsky ditransfer ti Buryat-Mongolina ASSR ka Irkutsk Oblast.

Géografi Rusia
Khakassia mangrupa hiji Subjék Féderal Rusia. Républik ieu miboga luas wewengkon 61.900 km² jeung populasi 546.072 jiwa (2002). Ibu kotana nyaéta Abakan .
Pikeun resénsi sastra weda dina agama Hindu, tempo Sakha (weda)

Sakha mangrupa ngaran Subjék Féderal Rusia. Subjék ieu mibanda lega wewengkon 3.103.200 km² jeung mangrupa subjék panggedéna di Rusia. Populasina nyaéta 949.280 jiwa (2002). Ibu kotana nyaéta Yakutsk.
Tuva mangrupa hiji Subjék Féderal Rusia. Subjék ieu miboga luas wewengkon 170.500 km² jeung populasi 307.900 jiwa (2010). Kagegekan 1,8 jiwa/km². Ibu kotana nyaéta Kyzyl. Titik pangluhurna di Tuva nyaéta Gunung Mongun-Tayga - 3.970 méter.
Barter

nyaéta kagiatan silitukeur barang antara individu/ kelompok jeung individu/ kelompok séjén didadasaran ku kamupakatan dua pihakanana. Ti jaman baheula, manusa satékah polah usaha pikeun nyumponan kabutuhan. Kabutuhan manusa mangsa baheula kaitung basajan, nepi ka dina nyumponana ogé henteu hésé teuing. Manusa nyumponan pangabutuh hirupna dina awalna mah ku usahana sorangan; lamun lapar moro atawa ngala bungbuahan, pakéan cukup ku buatan sorangan. Lambat laun manusa mimiti ngarasa naon-naon anu dihasilkeunana ku sorangan can bisa nyumponan pangabutuh hirupna. Jadi pikeun meunangkeun barang-barang anu henteu bisa dihasilkeun ku sorangan, manusa mimiti néangan manusa séjén anu daék nukeurkeun barang anu dipikabutuhna jeung barang milikna. Mangka timbul silitukeur barang, anu disebut barter. Silicumponan kabutuhan ku cara barter, dina awalna mah lumangsung lancar teu pati loba hambatan. Tapi sanggeus manusa mingkin loba kabutuhanana, barter mingkin hésé dilaksanakeunana.

Fungsi Barter 
 Minangka Média Transaksi. Dina kagiatan barter, transaksi jual-beuli teu bisa dipilampah lantaran euweuh alat pembayaran anu bisa digunakeun. Ajén masing-masing barang anu ditukeurkeun dianggap sarua. 
 Minangka Panghubung Antarindividu/ Kelompok. Masing-masing pihak boga kamampuh anu béda nepi ka ngamungkinkeun ayana interaksi antarindividu/ kelompok anu kamampuh sumberdayana béda-béda.
 Barter Ngurangan Surplus Barang. Hiji jalma ngalakukeun barter lantaran mibutuh barang anu aya di jalma séjén. Barang anu dipasrahkeun ka jalma séjén nyaéta barang anu ajénna kurang dibandingkeun jeung barang anu dipibutuh.

Kahéngkéran Barter 
 Hésé manggihan jalma anu ngamilik barang anu keur dipibutuh tur daék nukeurkeunana. 
 Hésé meunang barang anu sarua ajénna.

Rujukan

Ékonomi
Kapuloan Cocos (Keeling) mangrupa hiji Wewengkon Luar nagri Australia nu diwangun ti  2 atol jeung 27 kapuloan koral. Pulo ieu aya di Samudra Hindia.

Démografi 
Dina taun 2007, pakiraan populasi pulo ieu nyaéta 596 jiwa. Populasi kabagi dina dua pulo antara bangsa Eropa di West Island nu kira-kira aya 120 jiwa jeung bangsa Melayu di Home Island nu kira-kira aya 500 jiwa. Basa utama Kapuloan Cocos (Keeling) nyaéta basa Melayu jeung basa Inggris jeung 80% populasina ngagem agama Islam, leuwih hususna Sunni.

Réferénsi 

Cocos Keeling
Cocos Keeling
Cocos Keeling
Cocos Keeling
Ngalamar nyaéta salah sahii prosés anu dilampahkeun saméméh nikah. Tujuanna minangka pameungkeut calon panganten saméméh diayakeunna akad nikah. Aya sababaraha 'tahapan' anu kudu dilakasanakeun ku kolot dua pihakananana boh lalaki boh awéwé, satacan calon pangantén ditikahkeun. Biasana mah, sanggeus kolotna masing-masing sapuk pikeun ngajodokeun/ngarérémokeun budakna, kolot ti pihak lalaki sok ngayakeun acara neundeun omong, sarta 'ngiket' ku cara kolot pihak lalaki nitah jalma nu dipercaya pikeun ngadatangan imah calon besanna ngébréhkeun maksud jeung eusi haténa nu disebut neundeun omong, tujuanana mah taya lian sangkan anak calon bésanna daékeun dijadikeun piminantueun.
Datangna utusan ti pihak calon pameget ka pibésaneun biasana mah tara barang bawa. Umpama calon pangantén lalaki jalama jegud, biasana mah nu dititah téh jalama pinter nyarita, undak usukna, tatakrama, jeung budi parangina hadé, ogé lantip budi, tur soméah. 
Lajuning laku tina neundeun omong, heuleut sababaraha waktu, kolot calon pangantén lalaki biasana ngadatangan calon bésanna dibarengan ku babawaan boh dahareun atawa hadiah ala kadarna keur nangtukeun waktu jeung poé nu dianggap hadé (repok) pikeun  lumangsungna akad nikah. Kadatangan nu kadua ieu biasana disebut ngalamar. Acara lamaran ieu pikeun jalama jegud atawa beunghar mah kalan-kalan dibarung babawaan, kayaning dahareun, duit atawa cingcin, salaku pangiket ka calon pangantén awéwé.

Sumber

Upacara Nikah adat Sunda
Seserahan nyaéta prosési masrahkeun babawaan atawa tanggeuyan ti pihak panganten lalaki ka pihak panganten awewe. Dina seserahan , pihak lalaki biasana mawa rupa-rupa barang, baju, duit, kaasup parabot rumah tangga jeung sasatoan saboga-boga masing-masing pikeun bahan kariaan. Pihak lalaki dina waktu nu geus ditangtukeun datang ngaleut ngeukeuy ngabandaleut bari mawa barang-barang nu geus dihias dialus-alus, sangkan katémbong éndah. Acara seserahan aya nu dilaksanakeun saminggu, sapoé, atawa aya ogé dina poéan akad nikah. Inti tina acara seserahan sabenerna mah mikeun ngajurungkeun /serah tarima calon pangantén ti pihak calon pangantén lalaki nu ditarima ku pihak calon pangantén awéwé tur sabalikna.

Adat istiadat seserahan di Priangan biasana nyerahkeun calon pangantén lalaki kalayan maké basa atawa siib sikola nu disanunikeun pikeun nyilibkeun si calon sacara gembleg boh jasmani katut rohanina, ti mimiti sirah nepi ka dampal sukuna nu biasana ditepikeun ku basa nu disamarkeun, saperti: ti luhur sahibas/sausap rambut ti handap sausap dampal. Kitu deui ti pihak awéwé, salaku nu narima jeung masrahkeun calon pangantén awéwé na ngagunakeun jawaban anu samar ogé.

Pikeun ngungkulan ieu acara, dibutuhkeun ahli basa jeung tatakrama nu kawilang hadé, boh ti pihak nu masrahkeun atawa nu narima calon pangantén. Dina harti teu sagawayah jalma anu jadi utusan ti pihak pangantén.

Galeri

 Seserahan by Howel and Co

Sumber

Upacara Nikah adat Sunda
Pulo Natal mangrupa hiji wewengkon luar nagri Australia nu diwangun ti 1 pulo. Pulo ieu aya di deukeut Pulo Jawa, pasna di beulah kulon-kidul. Iklimna mangrupak iklim tropis.

Pulo Natal aya dina 2.600 kilométer (1.600 mil) kulon-kalér Perth, Australia Barat, 500 km (310 mil) kiduleun Jakarta, Indonésia, jeung 975 km (606 mil) ti Kapuloan Cocos (Keeling).

Catetan suku

Tumbu kaluar 

 
Nagara di Asia Tenggara
Nagara di Asia
Guangxi mangrupa salah sahiji wewengkon otonomi di Républik Rahayat Cina pikeun séké Zhuang. Salian ti séké Zhuang, aya puluhan séké minoritas nu diakuan di RRC nyicingan wewengkon ieu.

Babagian administrasif 
Guangxi kabagi kana 14 kota propinsial satingkat kabupatén:

 Chongzuo (崇左市)
 Baise (百色市)
 Beihai (北海市)
 Fangchenggang (防城港市)
 Guigang (贵港市)
 Guilin (桂林市)
 Hechi (河池市)
 Hezhou (贺州市)
 Laibin (来宾市)
 Liuzhou (柳州市) 
 Nanning (南宁市)
 Qinzhou (钦州市)
 Wuzhou (梧州市)
 Yulin (玉林市)

Wewengkon Otonomi Cina
Wewengkon Administratif Husus Républik Rahayat Cina Makau atawa disingket Makau mangrupa hiji wewengkon leutik di basisir kidul Cina. 

Makau aya dina 70 km kulon-kiduleun Hong Kong jeung 145 km ti Guangzhou. Wewengkon ieu mangrupa koloni Éropa pangkolotna di Cina, ti abad ka-16. Pamaréntahan Portugal masihan kadaulatan tina Makau kana Républik Rahayat Cina (RRC) dina 1999, jeung Makau ayeunna mangrupa hiji Wewengkon Administratif Husus Cina.

Padumuk Makau kalobaannana panyatur basa Kanton; salian ti éta, basa Mandarin, basa Portugis, jeung basa Inggris ogé dipaké

Géografi 

Makau dibagi kana 4 divisi nyaéta:
 Métro Makau
 Pulo Taipa
 Pulo Cotai
 Pulo Coloane

Dina opat divisi éta dibagi kana sababraha subdivisi nyaéta:

Réferénsi

Tumbu kaluar 

 Portal of the government of Macau 
 Government Information Bureau
 Macau Yearbook
 Cultural Affairs Bureau
 Gaming Inspection and Coordination Bureau

Kota di Républik Rahayat Cina
Situs Batu Kaldé mangrupa titinggal budaya di daérah basisir nu asalna ti mangsa Hindu-Buddha (klasik), mangrupa sebaran batu titinggal candi jeung sababaraha ji  arca.  Situs Batu Kaldé perenahna di wilayah taman Nasional Pangandaran nu dikokolakeun ku Perhutani Unit III Jawa Barat. Sacara Administratif ieu wilayah téh kaasup Désa Pangandaran, Kacamatan Pangandaran, Kabupatén Ciamis. Ieu situs aya dina kordinat 0742’21,5” LS jeung 10839’27,1” BT (dumasar GPS Garmin) ayana 54 m di luhur beungeut cai laut. Wilayah kalér wawatesan jeung désa Pananjung, beulah Wétan wawatesan jeung Teluk Pananjung, beulah kidul wawatesan jeung Samudra Indonesia jeung kulon wawatesan jeung teluk Parigi.

Situs Batu Kaldé bisa didatangan ku mobil. Pikeun nepi ka ieu situs ti Ciamis maju ka Pantai Pangandaran kurang leuwih sajauh 70 km jeung leumpang 500 m nu ngajugjug ka kawasan Taman Wisata Pangandaran. Situs Batu Kaldé nempatan taneuh datar salega 75x15m. Di ieu lokasi aya  8 batu buleud, batu-batu laleutik urut candi, umpak, jeung 2 siki arca nu wangunna yoni jeung nandi. 
Di situs ieu mangrupa titinggal altar dina jaman prasajarah Karajaan Galuh Pangauban.

Sumber

Situs Budaya
Angklung buncis mangrupa seni pintonan hiburan, anu tumuwuh di Baros (Arjasari, Bandung).

Sajarah 
Dina mulanya buncis dipaké dina acara-acara tatanén anu nyambung jeung paré. Tapi dina mangsa ayeuna, buncis dipaké minangka seni hiburan. Taun 1940-an bisa dianggap minangka lekasanana fungsi ritual buncis dina penghormatan paré, alatan saprak harita buncis robah jadi pintonan hiburan. Saluyu jeung éta, tempat-tempat penyimpanan paré ogé mimitian ngiles ti imah-imah nu nyicingan, digantian kalayan tempat-tempat karung anu leuwih praktis, sarta gampang dibawa ka mana-mana. Paré ogé ayeuna loba anu langsung dijual, henteu ditunda di lumbung. Ku kituna kasenian buncis anu tadina dipaké pikeun acara-acara ngunjal (mawa paré) henteu diperlukeun deui.

Instrumen anu dipaké dina kasenian buncis nyaéta 2 angklung indung, 2 angklung ambrug, angklung panempas, 2 angklung pancer, sarta 1 angklung enclok. Saterusna 3 buah dogdog, diwangun ti 1 talingtit, panembal, sarta badublag. Dina perkembangannya saterusna ditambah kalayan terompet, kecrek, sarta goong. Angklung buncis berlaras salendro jeung lagu vokal bisa berlaras madenda atawa degung.

Wewengkon anu masih ngamumulé kasenian angklung buncis antarana: angklung buncis (Parahiangan/Bandung), angklung badud (Parahiangan Wétan/Ciamis), angklung bungko (Indramayu), angklung gubrag (Bogor), Angklung Ciusul (Banten), angklung dogdog lojor (Sukabumi), angklung badeng (Malangbong, Garut) sarta angklung daéng anu idéntik jeung Angklung Nasional jeung tangga nada diatonis, anu dimekarkeun saprak taun 1938.

Cara 
Rombongan angklung anu dawam memainkan lagu “Buncis”, digigireun lagu-lagu séjénna. 
Angklungna aya 9 hiji, nyaéta singgul, jongjrong, ambrung, ambrung panerus, pancer, pancer panerus, engklok, roel, sarta roel panerus. Dilengkepan kalayan rombongan dogdog diwangun ku opat dogdog anu gurat tengahna béda, ti anu pangleutikna ukuranana 25 cm, beuki badag nepi ka anu ukuranana 45 cm, dingaranan tilingtit, panempas, jongjrong, sarta bangbrang atawa badugblag anu pangbadagna. Digigireun  éta aya ogé paniup tarompet kendang penca.

Para pamaén angklung nabeuh waditrana bari usik jeung ngigel sakapeung aya ogé anu maénkeun angklungna bari nangkarak. Sadengkeun nu maén dogdog sarta tarompet henteu kudu ngalakonan léngkah-léngkah kitu, cukup nangtung atawa ngaléngkah leutik mundur atawa maju. Maranéhanana ngawih silih gentenan bari ngabodor.
  
Kajaba lagu “Buncis”, lagu séjén anu dawam dicoo nyaéta “Badud” sarta “Tonggeret”. Angklung buncis aya di Ciwidey, Ujungberung, Bandung. Biasana dipintonkeun dina hajatan, poé raya nasional, pesta désa kawas sabéak panén, jsb.

Rujukan 

Kasenian sunda
Midadareni nyaéta talari paranti jaman baheula, tumali jeung upacara nikahkeun, boh calon pangantén awéwé atawa lalaki, ti lima atawa saminggu kénéh satacan nikah teu meunang ka luar imah, komo indit-inditan pasosoréan mah. Calon pangantén dijaga ku juru rias. Calon pangantén awéwé biasana disarankeun sangkan diét sangkan kacirina langsing pikeun didangdanan jeung cahyaan dina poéna ditikahkeun. Adat istiadat kabiasaan nu masih dilaksanakeun ku calon pangantén awéwé peutingan / maleman akad nikah, nu disebut peutingan midodareni atau midadaren peutingan ngabidadari. Calon pangantén awéwé biasana sanggeus ngeuyeuk seureuh jeung ngaras téh dimandian maké cai urut ngeuyeuk seureuh. Peutingna didangdangan tur diuk di korsi pangantén narima tamu ondangan nu datang ka imah sakadar ngembohan atawa nyambungan (méré amplop atawa rupa-rupa dahareun. Ieu kabiasaan téh di kota mah kiwari geus mimiti ditinggalkeun. Tapi upami di kampung-kampung atawa padésaan-padésaan mah masih dilaksanakeun, malah pikeun jalama jegud jeung beunghar mah biasana sakalian ngayakeun acara sukuran ku cara midangkeun pangaosan atawa tabligh akbar bari ngondang ajengan atawa ustad nu geus kakoncara.

Sumber

Upacara Nikah adat Sunda
Upacara Nikah adat Jawa
Akad nikah nyaéta salah sahiji runtuyan acara utama dina upacara nikah sacara islami. Biasana akad nikah dilaksanakeun di masigit atawa balé nyungcung. Tapi  ka kiwarikeun mah loba ogé nu ngayakeun akad nikah di imah nyaéta di imah pangantén istri, ku cara ngondang panghulu jeung pagawéna pikeun nikahkeun. Sabenerna mah dina seuhseuhanana atawa prak-prakananana  mah sarua baé, sakumaha nikahkeun nurutkeun saréat Islam. Nu teu meunang dipopohokeun sotéh dina raraga akad nikah mah masalah 'maskawin'. lolobanaana maskawin téh mangrupa duit atawa perhiasan. Kiwari ogé loba nu ngagunakeun saparangkat alat solat salaku maskawin.
Bérés akad nikah, biasana dilakukeun sungkeman atawa ménta hampura kanu jadi kolot (indung bapa/mitoha) supaya dina engké rumah tangga aya dina ridona Allah. Aya nu dilaksanakeun sacara sederhana cukup ku ngan saukur sasalaman, tapi aya ogé nu maké upacara 'adat sungkem' nu dibarung ku tembang Sunda tur kacapi suling. Sanggeus sungkeman ka ibu rama sareng tos gaduh sepuh mu énggal dilakukeun wejangan atawa naséhat pikeun pangantén. Kalan-kalan mangrupa wejangan maké biantara atawa ngaliwatan upacara nyawér méré wejangan ngaliwatan rumpaka/pupuh nu ditembangkeun jeung dihaleuangkeun.

Sumber

Upacara Nikah
Pepedut nyaéta halimun pasosore atawa awan nu napel kana taneuh. Euweuh bédana nu ngadasar antara pepedut jeung awan anu ngalayang luhur di udara. sabot awan aya deukeut atawa di luhur permukaan bumi atawa sagara, awan éta dingaranan pepedut.

Pepedut-pepedut anu biasana aya nyaéta pepedut-pepedut anu kasampak waktu peuting sarta isuk-isuk pisan di luhur dataran rendah tumbuhan leutik. Pepedut-pepedut éta biasana aya alatan ku aliran hawa tiis ti luhur anu murag di luhur permukaan daratan atawa cai anu leuwih panas. Dina peuting-peuting anu tenang sanggeus poék, lapisan-lapisan ipis pepedut mindeng kabentuk deukeut taneuh di tempat-tempat anu rendah. Dina waktu bumi jadi tiis nalika peuting, hawa anu leuwih rendah jadi beuki tiis. Sabot hawa anu leuwih tiis ieu papanggih jeung hawa beueus anu leuwih panas pas di luhurna, pepedut ogé kabentuk.

Minangka aturan umum, pepedut-pepedut di dayeuh laér leuwih kandel ti pepedut-pepedut di désa. Hawa di dayeuh pinuh kalayan debu sarta jelaga anu pacampur jeung partikel-partikel cai anu pohara leutik pikeun nyieun simbut anu kandel. Alesan naha pepedut remen ogé kasampak leuwih kandel batan awan nyaéta alatan tetesan-tetesan pepedut éta leuwih leutik. Tetesan-tetesan leutik baréa-réa nyerepan leuwih loba cahya tinimbang tetesan-tetesan badag dina jumlah leutik (kawas anu kapanggih dina awan), sarta ku kituna pepedut kasampak leuwih kandel.

Rujukan

Météorologi
William Shakespéare (). Sakola Latin ti mimiti umur 7 taun nepi ka 13 taun, tuluy mantuan bapana dagang. Umur 18 taun nikah jeung Anne Hathaway nu umurna 26 taun. Taun 1586 Shakespéare ninggalkeun lemah caina sarta ngagabung ka rombongan sandiwara pingpinan Richard Burbage. Mimitina gawé di “The Theatre” milik Burbage, tuluy diganri jadi “The Globe” (1599). Shakespéare mimiti disebut panulis drama ku Robert Greene (1592) jeung diaku salaku pangarang drama nu hadé ku Francis Meres (1598). Shakespéare miboga rombongan drama sorangan di istana raja James I.

Karya-karyana

Mangsa ka 1 (1590-1594) 
Ngawengku wangun drama komédi, tragédi, jeung sajarah. Lalakonna nyaéta:
 The Commedy of Error (dumasar Amphitrno jeung Menacchemi).
 Henry VI dumasar Chronicles jeung The Union of the two noble.
 Richard III (Chronicles jeung Union).
 The Taming of the Shrew (dumasar naskah Inggris [[Supposes]] ku George Gascoigne).
 Titus Andronicus.
 The Two Gentlemen of Verona.

Mangsa ka II (1595-1600) 
Drama-drama nu diciptakeun dina mangsa ieu nyaéta:
 A Midsummer Night’s Dream (dumasar sawatara sumber).
 Richard II (ti Chronicles).
 Loves L abour Lost.
 Romeo and Juliet.
 The Merchant of Venice.
 Henry IV.
 As You Like it (dumasar novel Posalynde ti Thomas Lodge).
 Julius Caesar.
 Much Ado About Nothing.
 Twelfth Night and The Merry Wive’s of Windsor.

Mangsa ka III (1601-1608) 
Dina mangsa ieu, karya-karyana leuwih loba dina wangun tragédi, diantarana waé: 
 Hamlet.
 Othello.
 Macbeath.
 King Lear.
 Antony and Cleopatra.
 Coriolanus.
 Troillus and Cressida.
 Measure for Measure.
 Timon of Athen.
 Pericles.

Mangsa ka IV (1609-1613) 
Dina mangsa ieu, Shakespeare balik deui kana aliran Romance. Karya-karyana nyaéta:
 Cymbeline.
 The Winter’s Tale.
 The Tempest.
 Henry VIII.
Salian ti éta, dina mangsa ieu Shakespeare ogé nulis sawatara sajak épik jeung lirik kayaning:
 Shakespeare's Sonnets
 Venus and Adonis
 The Rape of Lucrece
 The Passionate Pilgrim
 The Phoenix and the Turtle
 A Lover's Complaint

Ciri-ciri drama Shakespeare 
 Digunakeuna blank verse.
 Soliloqui.
 Dialog ka gigir (aside).
 Biantara.

Referensi 

Inohong Inggris
Sastrawan Inggris
My Chemical Romance nyaéta grup musik punk-rock asal New Jersey, Amerika Serikat anu di bentuk ku Gerrard Way jeung Matt Pelisher taun 2001 sabada serangan WTC 11 September. Ngaran My Chemical Romance sorangan ku adina Gerrard Way, Mikey Way anu basa éta keur maca buku  Ecstacy: Three Tales of Chemical Romance, terus dijieun wé ngaran My Chemical Romance. Personil ayeuna nyaéta Gerard Way (vokal), Mikey Way (bass), Ray Toro (léad guitar), Frank Iero (gitar), jeung Mike Pedicone (ex-drum). MCR geus sababaraha kali ganti personil, awalna Matt Pelisher anu digantikeun ku Bob Dryar. Terus Bob Dryar digantikeun ku Mike Pedicone. Ayeuna Mike dikaluarkeun sabab keuna kasus. Mike katewak nalika keur maok barang, nepi ka ayeuna can puguh saha anu ngagantikeun Mike Pedicone. Tapi aya wacana, yén anu ngagantikeun posisina téh nyaéta Jarrod Alexander ti grup musik Déad Country.

Karir
Album pertamana dijudulan I Brought You My Bullets, You Brought Me Your Love anu dirilis taun 2002. Sanggeus ngaluarkeun album pertama, MCR resmi nandatanganan kontrak jeung Reprise Records terus nyieun album THREE CHEERS FOR SWEET REVENGE anu dirilis taun 2004. Nyusul suksés album kadua, album katilu MCR direkam tanggal 10 April 2006 kalayan ngaran The Black Parade. Album katilu MCR meunang panglélér drup musik alternatip pangalusna dina American Music Award 2007, jeung the best band taun 2007 versi NME award s. Taun 2010, albumDanger Days: The True Lives of the Fabulous Killjoys dirilis. MCR ogé kungsi nyieun biografi anu judulna Something Incridible This Way Come, ditulis ku Paul Stenning.

Référénsi

Grup musik
Grup musik ti Amerika Serikat
Kabuyutan Ciburuy nyaéta situs anu dilindung ku pamaréntah provinsi, minangka cagar budya. Perenahna  aya di handapeun Gunung Cikuray perenahna di Désa Pamalayan, Kacamatan Cigedug. Jarakna kurang leuwih 23 km ti kota Garut. Mangrupa situs titinggal jaman Prabu Siliwangi nu dituluykeun ku anakna Prabu Kéan Santang.

Kabuyutan hartina barang atawa tempat kuno nu teu bisa sagawah dipaké lantaran bisa ngabalukarkeun mamala nu teu dipikahayang. Kitu ogé jeung Kabuyutan Ciburuy nu ku masarakatna kacida dipikahormat. Salian ti éta, ku para ahli sajarah Kabuyutan Ciburuy dianggap tempat nu kacida pentingna, lantaran di dieu aya sawatara titinggal sajarah nu masih kénéh kariksa nepi ka kiwari saperti ayana goong rénténg nu mangrupa cikal tina ayana kasenian degung. Alatan éta, pamaréntah netepkeun ieu kabuyutan minangka cagar budaya.

Di ieu kabuyutan aya imah adat Ciburuy. Suhunanana tina injuk sarta diwangun dina lahan 5.320 méter. Wangunan imahna béda jeung imah-imah lianna, saliwat mah ieu imah adat téh siga imah gadang di Minangkabau, Sumatera Barat. Imah di kabuyutan ieu ngawengku dua bagéan, nu kahiji disebut Bumi Patemon atawa balé panglawungan. Salian dipaké minangka tempat lawungan, ieu balé digunakeun ogé minangka tempat neundeun barang-barang pusaka. Nu kadua disebut Bumi Padaleman. Ieu wangunan sipatna karamat. Minangka tempat neundeun rupa-rupa kitab buhun nu ditulis dina daun lontar jeung daun nipah. Jumlahna teu kurang ti 750 lambar. Tina 750 lambar éta, 438 lambar geus ruksak tur teu kabaca.

Numutkeun para ahli, Kabuyutan Ciburuy mimitina mah mangrupa mandala atawa puseur kaagamaan sarta puseur kagiatan intelektual nu ditangtayungan ku raja. Hal ieu dibuktikeun ku ayana naskah-naskah penting Sunda buhun nu aya di ieu tempat. Di antarana waé saperti Naskah Amanat Galunggung jeung Sewaka Darma.

Kiwari, kabuyutan Ciburuy mangrupa tempat nu loba didatangan ku nu jararah. Nu daratang ka ieu tempat biasana jarah ka Bumi Patemon. Tapi, barang-barang pusaka teu bisa sagawayah ditingalikeun iwal ti dina upacara séba nu dilaksanakeun unggal bulan Muharam. Kitu ogé jeung Bumi Padaleman, nu jarah bisa datang ka ieu tempat nalika upacara séba wungkul.

Upacara séba nyaéta upacara sukuran ka jalma-jalma nu miboga kalungguhan sarta élmu pangaweruh nu luhung unggal poé Rebo jeung Minggu katilu bulan Muharam. Éta sukuran dihususkeun ka Prabu Siliwangi jeung Prabu Kéansantang salaku pamingpin bihari nu miboga kasaktén, élmu pangaweruh sarta kadigjayaan nu kacida luhungna. Nalika upacara séba dilaksanakeun, sakabéh masarakat Ciburuy wajib hadir, kitu ogé jeung masarakat nu keur ngumbara. Salian ti éta, masarakat sacara rutin ngayakeun acara ngumbah keris dina tanggal 1 Muharam. Di ieu daérah aya pantrangan nyaéta unggal poé Jumaah jeung Saptu teu meunang asup ka Kabuyutan Ciburuy.
Masarakat adat di kampung Ciburuy kacida disiplinna dina ngajaga ieu aturan. Sikep masarakat Ciburuy ieu disebut tukuh Ciburuy.

Koléksi

Naskah
Naskah-naskah di Kabuyutan Ciburuy anu geus dipiwanoh di antarana:
Sewaka Darma
Amanat Galunggung
Sanghyang Hayu
Kawih Katanian
Para Putera Rama jeung Rahwana
Bhima Swarga

Referensi

Situs cagar budaya
Naskah Sunda
Prancis
Taun 1630-an téater Prancis ngalaman parobahan gedé nalika téori néoklasik ti Italia asup ka Prancis. Dasar téori néoklasik nyaéta:
 Ngan ukur aya 2 wangun drama nyaéta tragédi jeung komédi. Duanana éta teu meunang dihijikeun.
 Eusi drama kudu miboga ajén moral nu ditepikeun ku cara nu ngirut ati.
 Karakter kudu ngagambarkeun sipat nu umun, nu universal lain individual nu ahéng (decorum).
 Plot teu leuwih ti sapoé sapoeuting, diwatesan di hiji tempat sarta bisa ngandung kajadian naon waé.
Inohong munggaran dina drama néoklasik nyaéta Pierre Corneille nu kasohor jadi Bapak Tragédi Prancis.
Para panulis di ieu jaman nyaéta:
 Pierre Corneille (1606-1684)
 Jéan Racine (1639-1699)
 Moliere (1622-1673)

Restorasi jeung Abad XVIII
Jaman réstorasi nyaéta jaman meuweuhna deui téater, utamana mah di Inggris, sanggeus ilangna téater di éta nagri lantaran ngawasana kaum Puritan. Nanjeurna téater di Inggris aya dina jaman William Shakespeare nepi ka taun 1640-an sanggeus Charles I ngawasa. Taun 1642 sagala wangun téater dileungitkeun di ieu nagri, nepi ka taun 1660 nalika Charles II ngawasa, téater hirup deui. 
Téater dina jaman réstorasi ngalaman sawatara parobahan di antarana parobahan ieu museur kana faktor nu nongton. Nu nongton téater Inggris teu bisa sagawayah, ngan jalma-jalma kaum priyayi atawa bangsawan nu bisa ningali ieu téater. Gedong téater ogé leuwih condong ka wangunan gaya Italia. Kitu ogé jeung  setting panggungna maké gambar perspéktif. 
Para panulis di ieu jaman nyaéta:
 John Gay (1685-1732)
 Oliver Goldsmith (1730-1774)
 Richard Sheridan (1751-1816)

Prancis Abad XVIII
Nepi ka ahir abad XVII Prancis jadi puseur kabudayaan Eropa. Drama Prancis nu néoklasik jadi hiji modél di Eropa. Tragédi Racine jeung Corneille sarta komédi Moliere dijadikeun standar dina dunya drama. 
Dina abad ka XVIII téater di Prancis dimonopoli ku pamaréntah kalawan Comedie Francaisena. Komédi jeung tragédi tetep dimaénkeun, tapi wangun opera, drama péndék jeung burlesque dipintonkeun ku rombongan téater Italia: Comedie Italienne.
Dina jaman ieu panulis nu kasohor nyaéta Pierre Marivaux, Pierre de la Chausse, Pierre Beaumarchais.

Italia Abad XVIII
Salila abad XVIII Italia tetep  mertahankeun wangun commedia dell’arte. Panulis nu kasohorna nyaéta Carlo Goldoni. Karya-karyna mangrupa komédi nu lolobana mah sentimental tapi miboga kualitas nu hadé. Panulis naskah nu lianna nyaéta Carlo Gozzi, nu teu nuluykeun tradisi dell’arte tapi nyiptakeun sorangan komédi-komédi fantasi maké improvisasi.
Commedia dell’arte mimiti teu popiulér di Italia dina ahir abad XVIII. Sedengkeun dina tragédi, panulis Italia nu nyongcolang dina abad ieu nyaéta Vittorio Alfieri.

Referensi

Sejarah
Teater
Blur  nyaéta grup musik asal Inggris anu dibentuk taun 1989 di Colchester, Inggris. Personil Blur ayeuna di antarana: Damon Albarn salaku vokalis/keyboardis, Graham Coxon salaku gitaris jeung back-vokal, Dave Rowntree salaku drummer, jeung Alex James salaku bassis. Taun 2002-2006 ieu grup musik sempet bubar, sabab Coxon kaluar ti Blur. tapi ngahiji deui dina konsér reuni tanggal 2 Juli 2009.

Diskografi
Blur geus ngaluarkeun tujuh album di antarana: THE BALLAD OF DARREN (2023), THE MAGIC WHIP (2015), THINK TANK (2003), 13 (2009), BLUR (1997), THE GREAT ESCAPE (1995), PARKLIFE (1994), MODERN LIFE IS RUBBISH (1993), jeung LEISURE (1991). Album parklife meunang opat panglélér Brit Awards atun 1995, lian ti éta, ieu album asup jadi jawara tangga lagu di Inggris bulan April 1994. Album Parklife ngagambarkeun kaayaan perkotaan di Inggris katut pandangan modérenna jeung kahéngkéranana. Album The Great escape langsung jadi jawara di British Album Charts. Ieu album kajual leuwih ti sajuta kopi di Inggris. Album kalimana dirilis di Food/Parolophone bulan Pébruari 1997, sedengkeun di Inggris dirilis bulan Maret 1997. Blur kaasup grup musik anu jenius, sabab osok ngagabungkeun sababaraha waditra tradiosonal dina musikna saperti banjo, jsté.

Référénsi

Grup Msuik
Grup musik ti Inggris
Mongolia Jero (Hanzi : 內蒙古, hanyu pinyin: Nei Menggu) mangrupa hiji wewengkon otonom satingkat propinsi dina Républik Rahayat Cina (RRC). Ibu kotana nyaéta Hohhot (Hanzi: 呼和浩特, hanyu pinyin: Huhehaote).

Wewengkon ieu disebut "Mongolia Jero", sabab leuwih deukeut dumasar persépsi Cina dibandingkeun nagara Mongolia nu daulat pinuh jeung disebut Mongolia Luar ku urang Cina.

Wewengkon Otonomi Cina
Propinsi di Républik Rahayat Cina
Wewengkon Otonom Séké Hui Ningxia (Hanzi: 寧夏回族自治區) mangrupa hiji wewengkon otonom satingkat propinsi di Républik Rahayat Cina. Wewengkon otonom ieu téh kanggo Séké Hui nu ngadominasi komposisi padumuk di wewengkon ieu.

Wewengkon Otonomi Cina
Iwa Kusuma Sumantri, pahlawan nasional, mentri pertahanan dina éra presidén Sukarno. Lahir di Ciamis, 31 Méi 1899. Satamatna ti OSVIA (opleiding School voor Indische Ambtenaren), diteruskeun ka Recht School (Sakola hukum) di Jakarta nepi ka tamat dina taun 1921.  Sataun sanggeus lulus, neuleuman deui élmu hukum di Universitas Léiden, Walanda. Anjeunna nu ngagagas istilah "Proklamasi" pikeun ngaganti istilah "Maklumat" nu saméméhna dipaké ku Sukarno.  Alatan kungsi diajar di Moskow sarta ngadukung Tan Malaka tur meunangkeun garwa urang Rusia, Anna Ivanova, ngaran Iwa Kusuma Sumantri kawas ngahaja dipopohokeun dina mangsa Orde Baru.  Nalika ngajabat Mentri Pertahanan mangsa Présidén Sukarno, anjeunna boga pamadegan Komando Daérah Militér Jakarta Raya kudu jadi kesatuan nu mandiri, nu misah ti Jawa Kulon. 

Saméméh tutup umur, Iwa Kusuma Sumantri kungsi nyekel kalungguhan jadi Anggota Déwan Pertimbangan Agung (DPA) jeung Réktor Universitas Padjadjaran. Iwa Kusuma Sumantri kakara diangkat jadi pahlawan nasional dina taun 2002.

Rujukan

Pahlawan nasional Indonésia
Inohong Sunda
Asbéstos atawa asbés, kaasup barang logam, saenggeusna diuntay dijieun sabangsa tambang atawa digeblég-geblég, sok dipaké panghalang atawa isolasi, sabab tara teurak ku seuneu jeung tetep beleger baé. Ogé listrik kana asbés tara daékeun mapay. Kompor minyak tanah anu nyebrot téh sumbuna tina asbés.

Asbés asal kecapna tina basa Yunani nu hartina "henteu bisa dipareuman" anu dipaké sarta dipikawanoh salila rébuan taun. Dina kuil-kuil kuna, Asbés dipaké minangka sumbu suluh sarta pikeun nangtayungan seuneu anu dihurungkeun di luhur altar. Bangsa Romawi ngagunakeun Asbés mangsa 2000 taun katukang minangka ngajaga angin pikeun ngawetkeun lebu layon sabot layon dikremasikeun. Alatan diwangun ku serat-serat, asbés sarupa jeung lawon katun sarta wol, tapi asbés miboga mangpaat tambahan nyaéta ayana panas sarta anti seuneu. Hal ieu pohara berharga pikeun pamakéan dina industri, sarta élmu pangaweruh tacan bisa manggihan gaganti asbés.

Euweuh mineral séjén anu bisa dipintal jadi benang, dijalin jadi lawon, atawa dijieun seprai. Para pagawé di pabrik-pabrik anu miboga resiko kahuruan sakapeung maké pakéan lengkep anu dijieun ti asbés, kaasup hélm, sarung leungeun, pakéan, sarta sapatu bot. Asbés bisa nahan suhu 2000 nepi ka 3000 derajat Fahrenhéit, sarta aya sawatara jenis asbés anu bisa nahan suhu saluhur 5000 derajat. Asbés kapanggih di jero lapisan-lapisan dina sawatara jenis batu karang, sarta sakapeung kudu ngagali sarta ngokolakeun saloba 50 ton batu karang pikeun ngahasilkeun hiji ton serat asbés.

Rujukan

Mineral
Bahan wangunan
Kurdistan Irak (basa Kurdi: ههريمى كوردستان, Herêmî Kurdistan, basa Arab: إقليم كردستان العراق) mangrupa wewengkon otonomi luas di Irak kalér. Wewengkon ieu mangrupa sabagian ti lemah cai étnis Kurdi. Ibu kotana nyaéta Arbil.

Tumbu kaluar 
 Kurdistan Region Presidency
 Kurdistan Regional Government 
 Willing to face Death: A History of Kurdish Military Forces - the Peshmerga - from the Ottoman Empire to Present-Day Iraq , By M. G. Lortz, Master of Arts Thesis in International Affairs, Florida State University, 2005.
 Kurdistan - The Other Iraq
 Kurdistan Development Corporation
 Kurdistan TV (English Programme) 
 Kurdish Media
 Visitor's impression of Sulaymaniyah 
 Iraqi Kurdistan

Géografi Irak
Politik di Irak
Républik Otonomi Nakhichevan (basa Azeri: Naxçıvan Muxtar Respublikası) mangrupa éksklave piboga Azerbaijan. Wewengkon saluas 5.500 km² ieu tepung wates jeung Arménia, Turki, jeung Iran.

Nakhichevan diwangun ti 6 rayon: Babak, Julfa, Ordubad, Sadarak, Shahbuz, jeung Sharur.

Kota nu panggedéna nyaéta Kota Nakhichevan.

Géografi Azerbaijan
Éksklave
Kaukasus
Taratas ngeunaan géografi Azerbaijan
Ieu mangrupa daptar nagara di buana Asia

Nagara Daulat 

 Apganistan
 Arab Saudi
 Arménia1
 Azerbaijan1
 Bahrain
 Bangladésh
 Bhutan
 Brunéi
 Cina
 Géorgia1
 India
 Indonésia2
 Irak
 Iran
 Israél
 Jepang
 Kamboja
 Kazakhstan3
 Koréa Kalér
 Koréa Kidul
 Kirgizstan
 Kuwait
 Laos
 Libanon
 Maladéwa
 Malaysia
 Mesir3
 Mongolia
 Myanmar
 Nepal
 Oman
 Pakistan
 Pilipina
 Qatar
 Rusia3
 Singapura
 Siprus1
 Sri Lanka
 Suriah
 Tajikistan
 Thailand
 Timor Lésté2
 Turki3
 Turkménistan
 Uni Émirat Arab
 Uzbékistan
 Viétnam
 Yaman
 Yordania
</div>

Nagara kalawan pangakuan nu kawates 
 Abkhazia1
 Akrotiri dan Dhekelia
 Hong Kong
 Makau
 Nagorno-Karabakh1
 Ossétia Kidul1
Paléstina1
 Siprus Kalér1
 Taiwan

Catetan 
1 Kadang diasupkeun ka Éropa, kumaha définisi watesna.
2 Kadang diasupkeun ka Oséania.
3 Nagara lintas buana.

Asia
Asia
Daptar nagara
Coldplay nyaéta grup musik asal Inggris anu anggotana nyaéta Chris Martin (vokal, gitar, piano), Guy Berryman (bass), Jonny Buckland (lead guitar) dan Will Champion (drum). Coldplay dibentuk di London, Ingggris taun 1997. Sakapeung, Coldplay sok disaruakeun jeung Radiohead), jeung Jeff Buckley. Coldplay ogé osok ngayankeun proyék amal, jeung proyék-proyék séjénna anu patalina jeung kaayaan sosial jeung pulitik.

Sajarah
Coldplay mulai kasohor ngaliwatan single anu judulna Yellow di Taun 2000, nuturkeun suksésna album Parachutes. Ieu album dibéré panglélér Best Alternative Music Album dina acara Grammy Awards taun 2002. Lian ti éta lagu-lagu séjénna saperti speed of sounds, jeung viva la vida ngajieun pamor coldplay naék.

Taun 2002, Coldplay ngaluarkeun album A Rush of Blood to the Head anu suksés ku single in my place, the scientist, jeung th clocks. Ieu album dilélér 2 katégori Grammy Awards taun 2003 nyaéta Best Alternative Music Album jeung Best Rock Performance by a Duo or Group with Vocal, katambah Record of the Yéar pikeun Clocks dina Grammy Awards taun 2004.

Album katilu Coldplay X&Y diriis tanggal 6 Juni 2005, total penjualanna 8,3 juta di Dunya. Lagu-lagu anu kasohor dina ieu album diantarana Speed of Sounds, fix you, jeung Talk. Taun 2006, Coldplay meunang panglélér Best Album and Best Single dina BRIT Awards.

Album kaopatna dijudulan Viva la Vida or Death and All His Friends dirilis tanggal 12 Juni 2008 di Inggris kalayan single violet hill. Tanggal 24 Oktober 2011, album kalimana Mylo Xyloto dirilis.

 Diskografi 

 Parachutes (2000)
 A Rush of Blood to the Head (2002)
 X&Y (2005)

 Viva la Vida or Death and All His Friends (2008)
 Mylo Xyloto (2011)
 Ghost Stories (2014)
 A Head Full of Dreams'' (2017)

Référénsi

Grup musik
Grup musik ti Inggris
Parahu nyaéta tutumpakan di laut, walungan, rata-rata parahu dijieunna tina kai bisa disaperti lisungkeun.
Parahu biasana dipaké ku pamayang pikeun ngala lauk di laut.
Parahu dibagi jadi dua rupa nyaéta parahu tradisional jeung parahu modern (jaman kiwari).
Parahu tradisional nyaéta parahu anu biasana dipaké pikeun kagiatan ngala lauk, atawa mawa panumpang anu jarakna deukeut, jenis parahu tradisional saperti rakit.
Parahu jeung rakit bédana nyaéta dina cara makéna, parahu kiwari biasana maké mesin pikeun ngadorong parahu sedengkeun raji maké dayung jeung tanaga manusa, sabab rakit biasana dipaké pikeun jarak anu deukeut saperti nyebrang di walungan anu deukeut.

Sajarah
Kapal kahiji anu dipikanyaho dina période Neolitikum, kira-kira 10.000 taunka tukang, tapi henteu bisa digambarkan minangka hiji kapal. Para navigator kahiji mimitian ngagunakeun kulit sato atawa lawon tinun minangka layar.
Ditempelkan di luhur tihang ditetepkeun ajeg di parahu, layar ieu méré sagala rupa kapal mimiti.
Ieu hal matak bisa manéhna pikeun ngagambarkeun sacara lega, contona masalah Oseania kira-kira 3.000 taunka tukang. 
Kira-kira 3000 SM, Mesir geus wanoh kumaha cara nyieun parahu.

Rujukan

Angkutan cai
Angkutan nu maké mesin
Angkutan teu maké mesin
Kungfu atawa Wu-Shu nyaéta seni béladiri anu asalna ti nagri keré awi (tirai bambu) Cina.  Awalna mah ukur gerakan-gerakan anu tujuanana pikeun kabugaran awak.  Gerakan-gerakan éta téh diwanohkeun jeung dimekarkeun di lingkungan Shaolin.

Sajarah kungfu
Mimitina hiji pandita Buda asal India datang ka Tiongkok kira-kira taun 505-556 Maséhi netep di kuil Siauw Liem ngamekarkeun ajaran Buda Chan (Zen).
Hiji mangsa katingali ku éta pandita, ampir kabéh biksu anu keur dialajar agama narundutan.

Ti harita biksi-biksu di Siauw Liem diwajibkeun latihan 18 jurus senam pikeun kabugaran anu asalna ti India. Éta senam diajangkeun pikeun parabiksu, lantaran arinyana kudu diuk mangjam-jam lilana dialajar kaagamaan. Éta gerakan senam tétéla nimbulkeun ciri mandiri kana élmu silat Siauw Liem Sie. Ku lajuna kahirupan, 18 jurus senam éta téh ampir musnah, kapopohokeun. Untungna aya ahli kungfu anu ngora kénéh anu datang ka dinya jadi biksu. Nya inyana nu satuluyna boga jujuluk Ciok Yen Shang Ren kalawan jejem jeung daria nyampurkeun 18 jurus asal jeung jurus-jurus kabisana. Nya timbul élmu anyar anu disebut shaolin kungfu.

Gerakan-gerakan dasar kungfu

 Sikep Dasar ngawengku Salut, kuda-kuda dasar, kuda-kuda ijén. 
 Latihan Pamanasan ngawengku pamanasan pingping jeung pigeulang leungeun, pamanasan pigeulang suku katut suku, meulah (split), pamanasan ngejegangkeun suku, pamanasan cangkéng jeung  tonggong, push up dina buku ramo, push up kalawan suku ngajégang.
 Blocking, Giwaran (elakan), peupeuhan, jeung tajongan. Blocking ngawengku blocking garis luhur, blocking garis handap, blocking garis tengah jero, blocking garis tengah luar, blocking maké dampal leungeun, blocking kana tajongan handap, jeung tajongan keuneung. Giwaran ngawengku giwaran bari nyarandé, giwaran ngalabuhkeun diri, condong ka tukang atawa mundur, ngagiwar ka gigir, jeung ngagiwar bari muter. peupeuhan ngawengku peupeuhan peureup, peupeuhan anggang, peupeuhan tibalik, peupeuhan siku, peupeuhan leungeun péso, peupeuhan tonggong péso, peupeuhan sirah naga, peupeuhan cakar macan, peupeuhan tekuk oray, jeung peupeuhan pacok oray. Tajongan ngawengku tajongan dasar daérah tengah, tajongan dasar daérah luhur, tajongan ka gigir, tajongan ka tukang, tajongan sisi keuneung, tajongan muter, tajongan ngayun, jeung tajongan keuneung.

Olahraga
Seni Béladiri

Rujukan
Bawang;(Allium) nyaéta ngaran beubeutian nu sok dipaké masak. Beuti bawang banguna méh buleud nyungcung, daunna buleud paranjang siga jarami.
Jenis jenis bawang aya rupa-rupa saperti : 
Bawang banggala nyaéta bawang nu gedé pisan 
 Bawang beureum nyaéta bawang anu beutina beureum 
 Bawang bodas nyaéta bawang anu beutina bodas
  Bawang Daun  nyaéta sabangsa bawang teu beutian daunna buleud panjang sarta sagedé curuk.
Dumasar jenisna, bawang anu miboga mangpaat paling réa nyaéta bawang bodas.

Tingali ogé
Bawang beureum
Bawang bodas

Rujukan

Tutuwuhan bungbu
Beubeutian
Daptar nagara kalawan pangakuan kawates méré hiji gambaran ngeunaan éntitas géopolitik ayeuna, nu hayang diakuan minangka nagara daulat dina hukum internasional tapi heunteu atawa tacan miboga pangakuan diplomatik dunya sacara pinuh.

Éntitas kawas kieu umumna kabagi kana dua kategori. Kahiji, éntitas nu miboga pangawasaan pinuh atawa sabagian kana wewengkon nu diklaimna nu maréntah sorangan ku cara de facto jeung geus nyebutkeun hiji kahayangan pikeun merdéka pinuh. Kadua, éntitas nu teu boga pangawasaan pinuh kana wewengkon nu diklaimna, tapi diakuan miboga klaim de jure kana wewengkonna ku saeutikna hiji nagara lian nu diakuan sacara luas. Sababaraha nagara dina daptar ieu, kawas Siprus jeung Républik Koréa, diakuan ku mayoritas nagara-nagara lian jeung mangrupa anggota Sarikat Bangsa-Bangsa, tapi diasupkeun kana daptar ieu sabab sababaraha nagara lian ngabatalkeun pangakuanna.

Tempo daptar historis nagara nu heunteu diakuan pikeun éntitas kawas kieu nu aya dina jaman baheula. Tempo daptar pamaréntahan dina pangasingan pikeun pamaréntahan nu teu diakuan jeung teu miboga pangawasaan kana wewengkon nu diklaimna.

Aya 192 nagara anggota Pasarikatan Bangsa-Bangsa (PBB). Tahta Suci diakuan daulat dumasar kana hukum internasional, tapi heunteu minangka anggota Pasarikatan (miboga status minangka nagara panénjo).

Éntitas géopolitik ayeuna dumasar kana tingkat pangakuan

Teu diakuan ku nagara naon baé

Diakuan ngan ku nagara non-anggota PBB

Non-anggota PBB diakuan ku saeutikna hiji anggota PBB

Nagara anggota PBB, teu diakuan ku saeutikna hiji nagara lian

Tempo ogé 
 Nagara mikro
 Daptar historis nagara nu teu diakuan
 Daptar gerakan otonomi jeung séparatis aktip
 Daptar historis gerakan otonomi jeung séparatis
 Pamaréntahan dina pangasingan
 Daptar papaséaan wewengkon
 Unrepresented Nations and Peoples Organization
 Daptar Pasarikatan Bangsa-Bangsa ngeunaan Wewengkon Tampa Pamaréntahan Sorangan
 Bandéra nagara nu teu diakuan

Réferénsi
Jet nyaéta grup musik  rock asal Australia nu dibentuk taun 2001. Grup musik ieu miboga opat personil, di antarana Cameron Muncey (gitaris), Mark Wilison (bassis), Nic Cester jeung Chris Cester (vokal/gitar ritem jeung drummer). Ieu grup musik kabentuk nalika Nic jeung Chris Cester mirengkeun lagu-lagu classic rock éra 1960-an jeung 1970-an saperti The Who, AC/DC, The Easybeats, Faces, The Loved Ones, The Rolling Stones, The Beatles jeung John Lennon. ti saprak harita, Cester sadulur meunang inspirasi pikeun nyieun grup musik terus ngajak Cameron Muncey, salah sahiji babaturan Nic sangkan ngiluan. Taun 2002, Cameron Muncey asup jadi bassis Jet.

Karir
Tanggal 7 Désémber 2003, Jet ngaluarkeun album perdanana, Get Born. Sanggeus ngarilis ieu album, Jet kudu tampil di 200 panggung dina sataun. Eusi laguna di antarana Last Chance, Are You Gonna Be My Girl, Rollover DJ, Look What You've Done, Get What You Need, Move On, Radio Song, Let Me Outta Here Cold Hard Bitch, Come Around Again, Take It or Léave It, Lazy Gun, jeung Timothy.

Taun 2006, Jet ngarilis album anu ngaranna Shine On kalayan single put your money where your mouth is. Album shine on eusina 15 lagu. Ngan album shine on can bisa ngéléhkeun album get born. Eusi albumna di antarana: L'esprit D'escalier ,  Holiday , Put Your Money Where Your Mouth Is,  Bring It on Back,  That's All Lies, Hey Kids, Kings Horses ,  Shine On, Come On, Come On, Stand Up, Rip It , Skin and Bones , Shiny Magazine, Eléanor,  All You Have to Do.

Tanggal 29 Agustus 2009, Jet ngarilis album Shaka Rock. Lagu-laguna di antarana: K.I.A (Killed in Action), Béat on Repéat, She's a Genius Lyrics, Black Héarts (On Fire), Seventeen, La Di Da , Goodbye Hollywood, Walk, Times Like This, Let Me Out, Start the Show, She Holds a Grudge. Lagu anu judulna seventeen meunang panglélér lantaran penjualanana anu di handap 35.000 kopi.

Référénsi

Grup musik
Grup Musik asal Australia
Cidogdog nyaéta ngaran hiji wewengkon anu aya di Kampung Tambaksari, désa Tambaksari, kalayan danget ieu Tambaksari tos janten Kacamatan, nu sateuacannamah nembe Kamantren.
Wewengkon Cidogdog kalebet ka wilayah RT.07, RW.02, anu kirang langkung mibanda warga 22 umpi.
Wewengkon ieu langkung diuninga ku ayana Kuburan Mbah Puspa, anu saterasna éta patilasan téh dijantenkeun makam kanggo warga sabudeureunnana.
Salian ti éta di Cidogdog ogé aya lapang maen bal anu disebat Lapang Puspaloka.
Paririmbon (ᮕᮛᮤᮛᮤᮙ᮪ᮘᮧᮔ᮪) atawa perimbon asalna tina kecap imbu hartina simpen. Jadi hartina hiji tempat pikeun sumpan-simpen. Éta tempat téh mangrupa buku anu di jeréona disimpen sagala catetan penting jeung hésé pikeun diapalkeun, wujudiahna buku kumpulan atawa tulisan Naskah paririmbon loba kapanggih di daérah Jawa Barat, magrupa bagian tina Mujarobat. Umumna masarakat ngagunakeun paririmbon pikeun padoman praktis dina kagiatan hirup kumbuh sapopoé, dina mangsa ayeuna ogé masih kénéh digunakeun ku sawatara masarakat anu masih kénéh percaya.											

Dina raraga ngubaran, masarakat tradisional Sunda jeung Jawa kacida merhatikeun kana waktu jeung kajadian anu dihubungkeun jeung sikleus kahirupan manusa. Masing-masing sikleus aya cara ngubaranana, anu béda-béda. Ngaran sikleus jeung cara ngubaran éta téh ditulis dina paririmbon (Sunda) atawa primbon (Jawa).

Masarakat Sunda mikawanoh kana kapercayaan anu geus jadi sakulit sadaging, nyaéta kapercayaan ngeunaan itung-itungan dina nyanghareupan rupa-rupa pagawéan. Utamana anu aya hubunganana jeung  hadé goréng nasib, upamana dina tatanén, kuriak, kawin, samalah ngaranan orok ogé kudu diitung heula. Ngeunaan bener henteuna hasil itung-itungan tumali jeung kayakinan hiji jalma atawa kelompok dina ngalarapkeunana, nepi ka naon anu dipiharep tina niat atawa garapan téh henteu méncog tina harepan.

Dina prak-prakanana, itung-itungan ieu téh ngagunakeun taun, bulan, poé, jeung pasaranana anu masing-masing miboga ajén  anu disebut naktu atawa neptu. Itung-itungan téh upamana saperti ieu: Ahad ajénna 5, Senén 4, Salasa 3, Rebo 7, Kemis 8, Jumaah 6, Saptu 9.
Dipatalikeun jueng itungan atawa ramalan, paririmbon leuwih nekenkeun kana hal-hal kadunyaan.

Rujukan

Sistem Pangaweruh